Adrianus Episcopus servus servorum Dei, venerabili fratri Eduensi Episcopo salutem  Apostolicam benedictionem. Dilectus filius noster Trenorciensis Abbas transmissâ nobis relatione monstravit, quòd cum Ecclesiam de Petrafictâ monasterio suo pietatis intuitu concessisses,  sigillo proprio roborasses, quod utique donum nos ipsi recolimus auctoritate apostolicâ confirmasse, eum non vis de ipsâ Ecclesiâ investire. Quocircà fraternitati tuæ per Apostolica scripta præcipiendo mandamus, quatenùs si res ità se habeat, intra XX. dies post harum susceptionem, investituram ipsius Ecclesiæ cum omnibus ad eam pertinentibus, eidem Abbati, postpositâ omni occasione  excusatione, concedas. Datum Laterani XII. Kalendas Maii. In plumbo -- ADRIANUS Papa IIII.